Sneek - Wikipedia
Ligking vaan Sneek veur de opheffing.
Sneek (Fries: Snits) is 'n stad in de gemeinte Súdwest Fryslân, in de Nederlandse provincie Friesland, zuidwestelek vaan Leeuwarden.De stad ligk aon 't spoor vaan Leeuwarden nao Stavoren. De stad heet 'n zjumelaasj mèt 't Japans Kurobe. De stad heet oongeveer 32.000 inwoeners.
Sneek is 'n stad mèt get industrie, woe-oonder 'n vesteging vaan ritssletingsfebrik YKK en de sókkerwerkfebrik Tonnema (bekind vaan de King-pepermunt). Sneek is regionaal verzörgingscentrum veur gans Zuidwes-Friesland en hoesves twie sjaolegemeinsjappe.
Sneek heet 'n aajd, historisch centrum, wat veural nog getuig vaan e verleie es handelsstad. Groete en klein kanale verbinde Sneek mèt 't platteland, en de bekinde Waterpoort is 'n euverbliefsel vaan de vestingwèrke.
Sneek oontstoont aon de krusing vaan 't groet kenaal (Magna Fossa) en 'n veurnaom besjermingsdiek. Veur dit kenaal voerde de regio handel via de Middelzie, die in de late Middeliewe evels touwslibde en ingepolderd woort. Vaanaof de daartiende iew verzamelde de plaots eineg stadsrechte, die in 1456 bevesteg woorte. In 1492 begós me aon de ummoering vaan de stad, die op dat momint op häör huugdepunt stoont. Nao 1550 raakde Sneek mèt Friesland in verval, al gebäörde dat neet zoe erg es in 't platteland daorum eweg. Sinsdeen stagneerde de oontwikkeling tot nao d'n Twiede Wereldoorlog.
In 1984 woorte de dörper Loënga, Iesbrechtum en Offingawier, tot daan touw behurend aon Wymbritseradeel, aon Sneek touwgevoog. In 2011 verdween de gemeinte Sneek zelf mèt veer aander gemeintes in de nui gemeinte Súdwest Fryslân. Sneek had toen 'n oppervlak vaan 34,03 km² en per 1 januari 2010 33.427 inwoeners.
Website vaan de gemeinte Sneek
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Sneek&oldid=423427"
Plaatse in Frieslandj
Dees pazjena is 't lèts verangerd op 14 dec 2017, 11:06.